ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-0734/98 υποβολή: Paul Lannoye (V) προς την Επιτροπή (2 Μαρτίου 1998)

Θέμα: Απαγόρευση της επισήμανσης «βιολογική καλλιέργεια» στα διοικητικά διαμερίσματα του Aude και των Ανατολικών Πυρηναίων (Γαλλία)

Η Γαλλία, από το 1994 σε σειρά ρυθμίσεων που έλαβε στη Γαλλία το Υπουργείο Γεωργίας καθώς και ορισμένοι δήμοι υποχρεώνουν όλους τους αμπελουργούς των διαμερισμάτων του Aude και των Ανατολικών Πυρηναίων να χρησιμοποιούν προληπτικά σε όλους τους αμπελώνες συνθετικά χημικά εντομοκτόνα κατά της ασθένειας Flavescence Dorιe. Η υποχρέωση αυτή αφορά επίσης τους αμπελουργούς που ακολουθούν τον βιολογικό τρόπο παραγωγής.

Δεδομένου ότι δεν παρατηρήθηκε καθόλου η ασθένεια της Flavescence Dorιe στους αμπελώνες τους, ορισμένοι αμπελουργοί βιολογικών καλλιεργειών αρνήθηκαν να χρησιμοποιήσουν προληπτικά τα εν λόγω φάρμακα.

Κατόπιν της εν λόγω αρνήσεως το D.G.A.L. (Υπουργείο Γεωργίας) αποφάσισε να απαγορεύσει στον οργανισμό ελέγχου «Ecosert» να επισημάνει τα κρασιά των αμπελουργών αυτών ως «βιολογικής καλλιέργειας» έστω και αν οι αμπελώνες αυτοί, σύμφωνα με τους ελέγχους που πραγματοποιεί ο «Ecosert», τηρούν πλήρως τους όρους του κανονισμού ΕΟΚ αριθ. 2092/91 ((ΕΕ L 198 της 22.7.1991, σελ. 1 )) σχετικά με τους τρόπους βιολογικής παραγωγής. Οι αμπελουργοί αυτοί αναγκάστηκαν να μην αναφέρουν πλέον καθόλου τον τρόπο βιολογικής παραγωγής.

Αυτή η αφαίρεση του σήματος «βιολογική παραγωγή» φαίνεται ότι αντιβαίνει πλήρως στις ρυθμίσεις των άρθρων 9, παράγραφος 2 και 12 του κανονισμού ΕΟΚ 2092/91.

Ποιά μέτρα θεωρεί η Επιτροπή ότι πρέπει να ληφθούν αμέσως ούτως ώστε να μπορέσουν οι αμπελουργοί να επανακτήσουν το σήμα επισήμανσης «βιολογική καλλιέργεια»;

Απάντηση του κ. Fischler εξ ονόματος της Επιτροπής (8 Απριλίου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-0419/98 υποβολή: Gόnter Lόttge (PSE) προς την Επιτροπή (24 Φεβρουαρίου 1998)

Θέμα: Εξαιρέσεις από τον ανταγωνισμό για ορισμένες υπηρεσίες στο διάδρομο στην οδηγία 96/67/ΕΚ σχετικά με τις «υπηρεσίες εδάφους»

Στην υποσημείωση των σημείων 5.1 και 5.3 του παραρτήματος της οδηγίας 96/67/ΕΚ ((ΕΕ L 272 της 25.10.1996, σελ. 36 )) σχετικά με την πρόσβαση στην αγορά υπηρεσιών εδάφους στους αερολιμένες της Κοινότητας, προβλέπεται ότι ορισμένες υπηρεσίες στο διάδρομο εξαιρούνται από τον ανταγωνισμό όταν οι υπηρεσίες αυτές παρέχονται από την υπηρεσία ελέγχου εναέριας κυκλοφορίας.

Πιστεύει η Επιτροπή ότι επίσης οι ρυθμίσεις του γερμανικού νόμου περί των «υπηρεσιών εδάφους στους αερολιμένες» δεν ισχύουν στη συγκεκριμένη περίπτωση, δεδομένου ότι εξαιρούνται βασικά από το πεδίο ισχύος της οδηγίας και συνεπώς από την εφαρμογή της;

Τι γνωρίζει η Επιτροπή σχετικά με την ερμηνεία της προαναφερθείσας οδηγίας από τα μεμονωμένα κράτη μέλη και πώς σκέπτεται να διασφαλίσει μια ενιαία εφαρμογή;

Απάντηση του κ. Kinnock εξ ονόματος της Επιτροπής (14 Απριλίου 1998)

Η Επιτροπή πιστεύει ότι οι κοινοτικοί κανόνες σχετικά με τις υπηρεσίες εδάφους και, συνεπώς, οι εθνικοί κανονισμοί εφαρμογής της οδηγίας 96/67/ΕΚ δεν ισχύουν για τις υπηρεσίες στις οποίες αναφέρεται η ερώτηση, εκτός εάν τις παρέχουν οι αρχές εναερίου κυκλοφορίας. Ωστόσο, είναι αναγκαίο οι εθνικοί κανονισμοί να αντανακλούν το πνεύμα των διατάξεων της οδηγίας και να αναφέρουν αυτές τις συγκεκριμένες υπηρεσίες, όχι μόνον όταν πρόκειται για αλλαγή του φορέα παροχής αλλά για να έχουν το δικαίωμα προσφυγής και οι χρήστες σε περίπτωση που δεν πεισθούν για τα στοιχεία του φορέα παροχής των υπηρεσιών.

Σύμφωνα με το άρθρο 23 της οδηγίας, η Επιτροπή ενημερώνεται για τις διατάξεις εσωτερικού δικαίου που θεσπίζουν τα κράτη μέλη στο πεδίο που καλύπτει η παρούσα οδηγία και έχει συνεπώς τη δυνατότητα να εγγυηθεί την ομοιόμορφη εφαρμογή των κοινοτικών κανόνων, εν ανάγκη κάνοντας χρήση της διαδικασίας που προβλέπεται στο άρθρο 169 της συνθήκης ΕΚ. Πάντως, για την εφαρμογή αυτών των κανόνων σε κρατικό επίπεδο υπεύθυνα είναι κατ' αρχήν τα κράτη μέλη.
ΓΡΑΠΤΗ ΕΡΩΤΗΣΗ E-0832/98 υποβολή: Jesϊs Cabezσn Alonso (PSE) προς την Επιτροπή (26 Μαρτίου 1998)

Θέμα: Ένταξη της Κούβας στην ομάδα των χωρών ΑΚΕ της Σύμβασης της Λομέ

Θα μπορούσε η Επιτροπή να επιβεβαιώσει ότι η Κούβα υπέβαλε επίσημη αίτηση εισδοχής στην ομάδα των χωρών ΑΚΕ που έχουν υπογράψει τη Σύμβαση της Λομέ;

Πώς συμβιβάζεται η πρόθεση της Κούβας να ενταχθεί στην ομάδα των χωρών ΑΚΕ που έχουν υπογράψει με την Ευρωπαϊκή Ένωση τη Σύμβαση της Λομέ, με το γεγονός ότι πριν δύο χρόνια η Επιτροπή συμπέρανε πως δεν ήταν δυνατή η υπογραφή μιας συμφωνίας διμερούς συνεργασίας μεταξύ της Κούβας και της Ευρωπαϊκής Ένωσης;

Απάντηση του κ. Marνn εξ ονόματος της Επιτροπής (7 Απριλίου 1998)

Η Επιτροπή είναι ενήμερη για το γεγονός ότι η κυβέρνηση της Κούβας έχει όντως ζητήσει επισήμως να προσχωρήσει στην ομάδα των χωρών της Αφρικής, της Καραϊβικής και του Ειρηνικού (ΑΚΕ) που έχουν υπογράψει τη σύμβαση της Λομέ.

Ωστόσο, κατ'αρχήν αρμόδια για να εκφέρει γνώμη όσον αφορά την εν λόγω αίτηση είναι η ομάδα των χωρών ΑΚΕ. Στη συνέχεια, οι εταίροι της σύμβασης της Λομέ (η ομάδα ΑΚΕ και η Κοινότητα) θα εξετάσουν, ενδεχομένως, από κοινού αυτήν την αίτηση με βάση τους στόχους και τις αρχές που περιέχονται στη σύμβαση, και σύμφωνα με τις διαδικασίες που ισχύουν σε αυτόν τον τομέα.
ΓΡΑΠΤΗ ΕΡΩΤΗΣΗ E-0122/98 υποβολή: Gerardo Fernαndez-Albor (PPE) προς την Επιτροπή (30 Iανουαρίου 1998)

Θέμα: Ευρωπαοκό καταστατικό για συνδέσμους και ενώσεις

Η πρόσφατη προκήρυξη της Επιτροπής για την υποβολή προτάσεων με σκοπό την προώθηση της ανάπτυξης διεθνών οργανώσεων στον τομέα της νεότητας έφερε εκ νέου στην επικαιρότητα την ανάγκη ενός ευρωπαϊκού καταστατικού που θα διέπει τις ενώσεις και τους συνδέσμους των οποίων οι δραστηριότητες επεκτείνονται πέραν των ορίων ενός κράτους μέλους.

Η αυξανόμενη αλληλεξάρτηση οργανώσεων οι οποίες, πέραν του καθαρώς εμπορικού πεδίου, διατηρούν πολλαπλές σχέσεις συνεργασίας μεταξύ των κρατών μελών, επιβάλλει την ανάγκη αναζήτησης ενός νομικού πλαισίου, σε επίπεδο Ευρωπαϊκής Ένωσης, ώστε οι οργανώσεις αυτές να μπορούν να αναπτύσσουν απρόσκοπτα τις δραστηριότητές τους βάσει καλώς καθορισμένων κανόνων.

Θεωρεί η Επιτροπή αναγκαία τη θέσπιση, σε κοινοτικό επίπεδο, ενός ευρωπαϊκού καταστατικού για τους συνδέσμους και τις ενώσεις, ώστε να διευκολυνθεί η συνεργασία μεταξύ προσώπων, οργανώσεων και φορέων των διαφόρων κρατών μελών, με την ύπαρξη του αναγκαίου νομικού πλαισίου που θα διέπει τις δραστηριότητές τους;

Απάντηση του κ. Παπουτσή εξ' ονόματος της Επιτροπής (6 Μαρτίου 1998)

Η Επιτροπή θα ήθελε να πληροφορήσει το εντιμότατο μέλος ότι για να διευκολυνθεί η συνεργασία μεταξύ των οργανισμών οι οποίοι επιθυμούν να ασκούν τις δραστηριότητές τους σε ευρωπαϊκό επίπεδο μέσω ενός μη κερδοσκοπικού φορέα, έχει ήδη υποβάλει στο Συμβούλιο ένα σχέδιο κανονισμού σχετικά με το καταστατικό του ευρωπαϊκού σωματείου ((ΕΕ C 99 της 21.04.1992 )).

Το σχέδιο, το οποίο προτάθηκε το 1992, τροποποιήθηκε το 1993 ((ΕΕ C 236 της 31.08.1993 )) μετά από τη γνωμοδότηση του Κοινοβουλίου και της Ευρωπαϊκής και Κοινωνικής Επιτροπής, αλλά μέχρι στιγμής δεν έχει εγκριθεί από το Συμβούλιο.
ΓΡΑΠΤΗ ΕΡΩΤΗΣΗ E-0474/98 υποβολή: Richard Howitt (PSE) προς την Επιτροπή (27 Φεβρουαρίου 1998)

Θέμα: Συμβόλαια περιφερειακής ενίσχυσης στο πλαίσιο των μελλοντικών προγραμμάτων των Διαρθρωτικών Ταμείων

Ποιά είναι η απάντηση της Επιτροπής στην πρόταση για τη σύναψη συμβολαίων περιφερειακής ενίσχυσης μεταξύ Επιτροπής, κρατών μελών υποδεικνυόμενων περιοχών ως ισότιμων εταίρων για τα μελλοντικά προγράμματα των Διαρθρωτικών Ταμείων μετά το 1999; Συμφωνεί η Επιτροπή ότι η σύναψη τέτοιων συμβολαίων πριν από τις διαπραγματεύσεις για τα ΕΕΠ θα εξασφάλιζε υψηλότερα επίπεδα συμμετοχής των οργανισμών και των ενδιαφερομένων ατόμων εντός των περιφερειών ενώ παράλληλα θα διευκόλυνε την ύπαρξη μεγαλύτερης συνέπειας με τα υπάρχοντα περιφερειακά προγράμματα οικονομικής ανάπτυξης εξασφαλίζοντας την μέγιστη αποτελεσματικότητα των ταμείων;

Απάντηση της κας Wulf-Mathies εξ ονόματος της Επιτροπής (6 Απριλίου 1998)

Η Επιτροπή θεωρεί ότι τα «συμβόλαια περιφερειακής ενίσχυσης» ενδέχεται να αντιγράψουν τα ενισχυμένα μέτρα στον τομέα της διαβούλευσης που έχουν ήδη προταθεί από την Επιτροπή για την περίοδο μετά το 1999. Τα μέτρα αυτά περιλαμβάνουν διεύρυνση του ισχύοντος ορισμού της εταιρικής σχέσης ώστε να συμπεριληφθούν οι περιφερειακές, τοπικές και περιβαλλοντικές αρχές καθώς και άλλες αρχές τις οποίες αφορά το πρόγραμμα, συμπεριλαμβανομένων και αυτών που είναι υπεύθυνες για την προώθηση της ισότητας 7 διαβεβαίωση της εφαρμογής της εν λόγω αρχής σε κάθε στάδιο της διαδικασίας του προγραμματισμού 7 αξιολόγηση από την Επιτροπή κάθε σχεδίου προτεινόμενης ανάπτυξης, λαμβάνοντας υπόψη τη γνώμη των εταίρων για τα μέτρα τα οποία προτείνονται ώστε να συνδεθούν σε επίπεδο των κοινοτικών πλαισίων στήριξης και των ενιαίων εγγράφων προγραμματισμού 7 σαφέστερος καθορισμός των ρόλων και των αρμοδιοτήτων των εταίρων στο πλαίσιο της παρακολούθησης και της αξιολόγησης.

Σύμφωνα με τις εν λόγω προτάσεις, όλοι οι εταίροι θα συμμετέχουν επομένως στο σύνολο της διαδικασίας προγραμματισμού, συμπεριλαμβανομένων των διαπραγματεύσεων για τα έγγραφα προγραμματισμού και των διευθετήσεων που είναι αναγκαίες για μία ομαλή μετάβαση προς μία νέα περίοδο προγραμματισμού.
ΓΡΑΠΤΗ ΕΡΩΤΗΣΗ E-1114/98 υποβολή: Harald Ettl (PSE) προς την Επιτροπή (8 Απριλίου 1998)

Θέμα: Αξίωση του ΕΚ σχετικά με τη Λευκή Βίβλο για την κοινωνική διάσταση της ολοκλήρωσης των Ανατολικών Χωρών (Α4-0368/97)

«Όποιος φθάνει καθυστερημένος, τιμωρείται από την ιστορία»: το ρητό αυτό ισχύει για την κοινωνική διάσταση κατά την ολοκλήρωση των Ανατολικών Χωρών.

Ποια μέτρα έλαβε η Επιτροπή για την εκπλήρωση της απαίτησης που περιέχεται στην παράγραφο 61 του ψηφίσματος (έκθεση Oostlander/Baron Crespo σχετικά με την Ατζέντα 2000, Α4-0368/97) όσον αφορά την εκπόνηση Λευκής Βίβλου για την κοινωνική πολιτική στο πλαίσιο της ένταξης των Ανατολικών Χωρών, ποια εσωτερικά οργανωτικά μέτρα έχει ήδη εφαρμόσει, ποια προτίθεται να εφαρμόσει και με ποιο χρονοδιάγραμμα;

Απάντηση του κ. Flynn εξ ονόματος της Επιτροπής (20 Μαΐου 1998)

Η Επιτροπή γνωρίζει πλήρως την κοινωνική διάσταση της διαδικασίας διεύρυνσης. Η Επιτροπή ευνόησε την προσέγγιση ενεργού δράσης ιδίως κατά την επεξεργασία των εταιρικών σχέσεων προσχώρησης, η οποία υποδεικνύει όλα τα ζητήματα που κάθε αιτούσα χώρα πρέπει να αντιμετωπίσει κατά την προετοιμασία της για την προσχώρηση. Και για τις δέκα εταιρικές σχέσεις προσχώρησης ο τομέας της απασχόλησης και των κοινωνικών υποθέσεων αναγνωρίζεται ως τομέας προτεραιότητας με σαφή αναφορά των ακόλουθων σημείων:

- ανάπτυξη των κατάλληλων δομών στην αγορά εργασίας και από κοινού αναθεώρηση των πολιτικών για την απασχόληση ως προετοιμασία για τη συμμετοχή στον Κοινοτικό συντονισμό

- ευθυγράμμιση της νομοθεσίας που αφορά την υγεία και την ασφάλεια στην εργασία και ανάπτυξη ενισχυτικών δομών, ιδίως γρήγορη έγκριση της οδηγίας πλαισίου για την υγεία και την ασφάλεια στην εργασία

- ενίσχυση των πολιτικών ίσων ευκαιριών μεταξύ των δύο φύλων

- περαιτέρω ανάπτυξη ενεργού και αυτόνομου κοινωνικού διαλόγου

- περαιτέρω ανάπτυξη κοινωνικής πρόνοιας

- βήματα για την ευθυγράμμιση του επιπέδου της δημόσιας υγείας με τα κοινοτικά πρότυπα.

Ως μέρος των μηχανισμών που έχουν τεθεί σε εφαρμογή για την εξασφάλιση της επαρκούς παρακολούθησης των παραπάνω, θα γίνεται τακτική καταγραφή της εφαρμογής των εταιρικών σχέσεων προσχώρησης στις αντίστοιχες επιτροπές ή υποεπιτροπές που λειτουργούν στο πλαίσιο των ευρωπαϊκών συμφωνιών. Η Επιτροπή θα υποβάλλει τακτικές εκθέσεις σημειώνοντας την πρόοδο που σημείωσε κάθε αιτούσα χώρα ως προς την εφαρμογή της εταιρικής σχέσης προσχώρησης, συμπεριλαμβανομένων και των παραπάνω ζητημάτων κοινωνικής πολιτικής. Επιπλέον η διοικητική επιτροπή του προγράμματος Phare θα εξασφαλίσει ότι οι αποφάσεις χρηματοδότησης μπορούν να συμβαδίσουν με τις εταιρικές σχέσεις προσχώρησης.
ΓΡΑΠΤΗ ΕΡΩΤΗΣΗ E-0924/98 υποβολή: Nikitas Kaklamanis (UPE) προς την Επιτροπή (26 Μαρτίου 1998)

Θέμα: Πλήρη στοιχεία χρηματοδοτήσεων προς το Ισραήλ και την Παλαιστίνη

Θα παρακαλούσα τις αρμόδιες Υπηρεσίες της Ευρωπαϊκής Επιτροπής να μου παράσχουν αναλυτικούς πίνακες με στοιχεία για όλες τις έως σήμερα χρηματοδοτήσεις (αρχής γενομένης από την περίοδο των πρώτων Συμφωνιών της Κοινότητας (1977), εάν υπάρχουν αυτά τα στοιχεία), προς το Ισραήλ και την Παλαιστίνη.

Τα στοιχεία θα παρακαλούσα να καλύπτουν το σύνολο των χρηματοδοτήσεων ανά χώρα και από όλες τις δυνατές πηγές (Κοινοτικός Προϋπολογισμός, Οριζόντια Μέτρα, Διμερείς Συμφωνίες και Χρηματοδοτικά Πρωτόκολλα, Ευρωπαϊκή Τράπεζα Επενδύσεων, καθώς και κάθε άλλη Κοινοτική Πρωτοβουλία).

Απάντηση του κ. Marin εξ ονόματος της Επιτροπής (7 Μαΐου 1998)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-0778/98 υποβολή: Freddy Blak (PSE) προς την Επιτροπή (18 Μαρτίου 1998)

Θέμα: Διακρίσεις λόγω ηλικίας κατά τις προσλήψεις στην ΕΕ

Με έκπληξη διαπίστωσα ότι συνεχίζονται οι διακρίσεις λόγω ηλικίας για όσους αναζητούν απασχόληση στα όργανα της ΕΕ. Την περασμένη εβδομάδα, στη Δανία, τοιχοκολλήθηκαν στο γραφείο Τύπου Ritzaus ορισμένες αγγελίες για την προσφορά θέσεων εργασίας, σύμφωνα με τις οποίες οι υποψήφιοι δεν έπρεπε να έχουν υπερβεί το 35ο έτος της ηλικίας τους.

Για το λόγο αυτό, ζητείται από την Επιτροπή να διευκρινίσει:

1. Ποιός είναι ο λόγος της επιβολής ορίου ηλικίας και γιατί το όριο αυτό τοποθετείται συγκεκριμένα στα 35 έτη;

2. Πιστεύει η Επιτροπή ότι όσοι έχουν υπερβεί το 35ο έτος της ηλικίας τους έχουν γενικώς λιγότερα προσόντα για πρόσληψη στα όργανα της ΕΕ από τα άτομα που είναι κάτω των 35;

3. Έχει συνειδητοποιήσει η Επιτροπή ότι και σε άλλους τομείς της αγοράς εργασίας ακολουθείται σε ολοένα και μεγαλύτερο βαθμό η πρακτική της επιβολής ορίου ηλικίας, και θεωρεί ευκταία την εξέλιξη αυτή;

4. Ποιές πρωτοβουλιες προτίθεται να αναλάβει η Επιτροπή, προκειμένου να θέσει τέρμα στις διακρίσεις που γίνονται στην αγορά εργασίας λόγω ηλικίας;

Απάντηση του κ. Liikanen εξ ονόματος της Επιτροπής (6 Απριλίου 1998)

Στις 21 Ιανουαρίου 1998 ((SEC (97) 2416. SEC (97) 2417. )), η Επιτροπή αποφάσισε να υιοθετήσει την αρχή της μη επιβολής ορίων ηλικίας στις προκηρύξεις διαγωνισμών. Η εφαρμογή της αρχής αυτής θα γίνει προοδευτικά με κοινή συμφωνία όλων των κοινοτικών οργάνων. Σε πρώτη φάση, το όριο ηλικίας για τους διαγωνισμούς προσλήψεων στους βασικούς βαθμούς αυξήθηκε σε 45 έτη, όπως είχε αποφασιστεί στις 20 Οκτωβρίου 1997 από το Προεδρείο του Κοινοβουλίου. Η απόφαση αυτή στο εξής θα εφαρμόζεται σε όλους τους διαγωνισμούς για πρόσληψη στους βασικούς βαθμούς.

Προς ενημέρωση του αξιότιμου μέλους του Κοινοβουλίου, η Επιτροπή δεν έχει, από την αρχή του τρέχοντος έτους, δημοσιεύσει κανένα διαγωνισμό με όριο ηλικίας τα 35 έτη.

Η πρακτική της Επιτροπής και των λοιπών οργάνων να επιβάλλουν όρια ηλικίας στις προκηρύξεις διαγωνισμών αποτέλεσε το αντικείμενο επικρίσεων από το Διαμεσολαβητή και τα μέλη του Κοινοβουλίου. Οι επικρίσεις βασίζονται στον αυθαίρετο και εισάγοντα διακρίσεις χαρακτήρα των ορίων ηλικίας. Στο πλαίσιο αυτό, η εφαρμογή ορίων ηλικίας εξομοιώνεται με κάθε άλλη μορφή διακρίσεων.

Το ζήτημα των ορίων ηλικίας πρέπει σήμερα να εκτιμηθεί και υπό το φως του νέου άρθρου 6α της Συνθήκης του Άμστερνταμ που ορίζει ότι το «Συμβούλιο, αποφασίζοντας ομόφωνα, μετά από πρόταση της Επιτροπής και αφού ζητήσει τη γνώμη του Ευρωπαϊκού Κοινοβουλίου, μπορεί να αναλάβει κατάλληλη δράση για την καταπολέμηση των διακρίσεων λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού».
ΓΡΑΠΤΗ ΕΡΩΤΗΣΗ E-1050/98 υποβολή: Graham Watson (ELDR) προς την Επιτροπή (6 Απριλίου 1998)

Θέμα: Ανατολικό Τιμόρ

Προτίθεται η Επιτροπή να υποβάλει περαιτέρω προτάσεις σχετικά με τη βοήθεια της Ευρωπαϊκής Κοινότητας προς το Ανατολικό Τιμόρ;

Απάντηση του κ.Marνn εξ ονόματος της Επιτροπής (30 Απριλίου 1998)

Η Επιτροπή θα εξακολουθήσει να εξετάζει με ποιο τρόπο η αναπτυξιακή και ανθρωπιστική βοήθεια που προσφέρει στην εν λόγω χώρα μπορεί να συμβάλει καλύτερα στην ευημερία του λαού του Ανατολικού Τιμόρ. Εξετάζονται ορισμένες προτάσεις.
ΓΡΑΠΤΗ ΕΡΩΤΗΣΗ E-1270/98 υποβολή: Freddy Blak (PSE) προς την Επιτροπή (29 Απριλίου 1998)

Θέμα: Πορνεία στην Ουκρανία

Έχει η Επιτροπή μια γενική εικόνα για την έκταση του προβλήματος της πορνείας στην Ουκρανία;

Απάντηση του κ. Van den Broek εξ ονόματος της Επιτροπής (20 Μαΐου 1998)

Η Επιτροπή γνωρίζει το πρόβλημα της οργανωμένης πορνείας στην Ουκρανία. Σημειώνει με ικανοποίηση τη ψήφιση στις 13 Απριλίου 1998 νόμου από το ουκρανικό κοινοβούλιο για την πάταξη του διεθνούς κυκλώματος πορνείας των γυναικών και της έκδοσής τους στην Ευρώπη και στη Μέση Ανατολή.

Εξάλλου, η καταπολέμηση του δικτύου αυτού αποτελεί αντικείμενο κοινού προγράμματος της Κοινότητας και των Ηνωμένων Πολιτειών το οποίο καλύπτει την Ουκρανία και την Πολωνία. Το πρόγραμμα αυτό εφαρμόζεται από το Διεθνή Οργανισμό Μετανάστευσης. Τα πρώτα αποτελέσματα αναμένονται κατά τα μέσα του 1998.
ΓΡΑΠΤΗ ΕΡΩΤΗΣΗ E-0984/98 υποβολή: Eryl McNally (PSE) προς την Επιτροπή (2 Απριλίου 1998)

Θέμα: Περιπτώσεις όπου άνθρωποι έχουν δει UFO εντός της Ευρωπαϊκής Κοινότητας

Από την εκλογική μου περιφέρεια μου τέθηκε το ερώτημα ποία είναι η θέση της Ευρώπης ως προς τα αγνώστου ταυτότητας ιπτάμενα αντικείμενα (UFO). Με την επιστολή του ένας εκλογέας με πληροφορεί για δύο περιπτώσεις όπου υπάρχουν μαρτυρίες για την εμφάνιση UFO στη Βρετανία καθώς επίσης και στο Βέλγιο με αξιοσημείωτη παρουσία στρατιωτικού προσωπικού. Όταν ο εκλογέας απευθύνθηκε σε υπουργεία κρατών μελών ζητώντας να πληροφορηθεί τί έχουν να πουν επ' αυτού, είχε την αίσθηση ότι η στάση τους ήταν ασυμβίβαστα αόριστη, στοιχείο το οποίο τον οδήγησε να διερωτάται ως προς την ισχύ της ασφαλείας των κρατών και της ευρωπαϊκής ασφαλείας στα συγκεκριμένα θέματα. Αφήνει επίσης να εννοηθεί ότι υπάρχει το ενδεχόμενο 'κουκουλώματος', το οποίο μπορεί όντως να είναι επιζήμιο για τον Ευρωπαίο πολίτη και για την έννοια της ασφαλείας εν γένει.

Υπό το φως των ανωτέρω, ποία μέτρα θεωρεί η Επιτροπή ότι πρέπει να ληφθούν για να εξασφαλισθεί ότι οι Ευρωπαίοι πολίτες λαμβάνουν διαβεβαιώσεις όσον αφορά την ασφάλειά τους εν σχέσει προς τα UFO; Επ' αυτού, υπάρχει ευρωπαϊκή πολιτική περί των UFO ή υπάρχουν περιθώρια προς εκπόνηση σχετικής πολιτικής για ό,τι ενδεχομένως υπάρχει;

Απάντηση του κ. Santer εξ ονόματος της Επιτροπής (15 Απριλίου 1998)

Η Επιτροπή θεωρεί ότι η υπόθεση αυτή δεν είναι της αρμοδιότητάς της.
ΓΡΑΠΤΗ ΕΡΩΤΗΣΗ E-0632/98 υποβολή: Mark Watts (PSE) προς την Επιτροπή (9 Μαρτίου 1998)

Θέμα: Εξαγωγή ζώντων βοοειδών από την ΕΕ προς τρίτες χώρες

Σε συνέχεια της απαντήσεως που παρέσχε ο Δρ. Fiscler στη γραπτή ερώτηση Ε-3253/97 ((ΕΕ C 134 της 30.4.1998, σελ. 127.)) εξ ονόματος της Επιτροπής στις 7 Νοεμβρίου 1997, θα μπορούσε τώρα η Επιτροπή να αναφέρει:

1. τον αριθμό των ζώντων βοοειδών που εξήχθησαν από την ΕΕ προς τρίτα κράτη το 1997;

2. τον αριθμό των ζώντων βοοειδών που εξήχθησαν από έκαστο κράτος μέλος της ΕΕ προς έκαστο τρίτο κράτος που προβαίνει σε εισαγωγές (i) το 1996 και (ii) το 1997;

Απάντηση του κ. Fischler εξ ονόματος της Επιτροπής (6 Απριλίου 1998)

1. Ο τελικός αριθμός για το 1997 δεν έχει ακόμη ανακοινωθεί. Ωστόσο, σύμφωνα με στοιχεία που προέκυψαν από τις αιτήσεις χορηγήσεως πιστοποιητικών εισαγωγής, η Κοινότητα εξήγαγε 271.483 ζώντα ζώα με επιστροφές κατά την εξαγωγή.

2. Το 1996, η Κοινότητα εξήγαγε 497.491 ζώντα ζώα. Το 79% των κοινοτικών εξαγωγών είχε ως προορισμό του: τον Λίβανο (134.686 ζώα), την Αίγυπτο (112.339 ζώα), την Τουρκία (109.407 ζώα) και την Λιβύη (36.346 ζώα).

Οι κύριοι κοινοτικοί εξαγωγείς ζώντων ζώων είναι η Γερμανία (180.186 ζώα), η Ιρλανδία (144.052 ζώα) και η Γαλλία (92.869 ζώα), με 84% των κοινοτικών εξαγωγών.

Ο αριθμός των ζώντων βοοειδών, τα οποία εξήχθησαν από έκαστο μέλος της ΕΕ προς τρίτη χώρα, αποστέλλονται απευθείας στο αξιότιμο μέλος του Κοινοβουλίου και τη Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ P-1256/98 υποβολή: Paul Lannoye (V) προς το Συμβούλιο (15 Απριλίου 1998)

Θέμα: Προοόντα καπνού

Στην τρίτη παράγραφο του άρθρου 6 της κοινής θέσης του Συμβουλίου σχετικά με την πρόταση οδηγίας για τη διαφήμιση και χορηγία προς ώφελος των προϊόντων καπνού, προτείνεται να μπορούν τα κράτη μέλη να εξουσιοδοτούν τη χορηγία «εκδηλώσεων ή δραστηριοτήτων που διοργανώνονται σε παγκόσμιο επίπεδο» μέχρι 1ης Οκτωβρίου 2006 το αργότερο.

Μπορεί να επιβεβαιώσει το Συμβούλιο την ερμηνεία σύμφωνα με την οποία η διατύπωση αυτή αφορά μόνο τις δραστηριότητες της Διεθνούς Ομοσπονδίας Αυτοκινήτου; Εάν όχι, για ποιες άλλες δραστηριότητες ή εκδηλώσεις πρόκειται;

Η διατύπωση αυτή δεν θα μπορούσε να οδηγήσει σε προσφυγή ενώπιον του Ευρωπαϊκού Δικαστηρίου λόγω ενδεχόμενης διακριτικής εφαρμογής;

Κοινή απάντηση στις γραπτές ερωτήσεις Ε-1090/98 και Π-1256/98 (6 Ιουλίου 1998)

1. 'Οπως γνωρίζουν οι αξιότιμοι βουλευτές, το Ευρωπαϊκό Κοινοβούλιο, μετά από διεξοδική συζήτηση, ενέκρινε σε δεύτερη ανάγνωση, στις 13 Μαΐου 1998, την κοινή θέση του Συμβουλίου σχετικά με την οδηγία του Ευρωπαϊκού Κοινοβουλίου και του Συμβουλίου σχετικά με την προσέγγιση των νομοθετικών, κανονιστικών και διοικητικών διατάξεων των κρατών μελών στον τομέα της διαφήμισης και της χορηγίας υπέρ των προϊόντων καπνού. Κατ' ακολουθίαν, το Συμβούλιο εξέδωσε την οδηγία κατά τη σύνοδό του της 22ας Ιουνίου 1998.

2. Οι λόγοι που κινητοποίησαν το Συμβούλιο κατά τις εργασίες κατά τις οποίες διαμορφώθηκε η κοινή θέση, επεξηγήθηκαν λεπτομερώς στις αιτιολογικές παραγράφους και στην αιτιολογική έκθεση που διαβιβάσθηκαν στο Ευρωπαϊκό Κοινοβούλιο πριν από τη δεύτερη ανάγνωση. Το Συμβούλιο κρίνει ότι η κοινή αυτή θέση δεν δημιουργεί προβλήματα όσον αφορά τις δημόσιες ελευθερίες και ότι σέβεται πλήρως τις αρχές της επικουρικότητας και των προϋποθέσεων.

3. Tέλος, το Συμβούλιο υπενθυμίζει στους αξιότιμους βουλευτές ότι εναπόκειται στην Επιτροπή να φροντίσει για την εφαρμογή των διατάξεων που θεσπίζονται από τα θεσμικά όργανα δυνάμει της Συνθήκης και ότι το Δικαστήριο είναι αρμόδιο για την ερμηνεία τους.
ΓΡΑΠΤΗ ΕΡΩΤΗΣΗ E-0911/98 υποβολή: Daniel Varela Suanzes-Carpegna (PPE) προς την Επιτροπή (26 Μαρτίου 1998)

Θέμα: Εισαγωγή μυδιών κατεψυγμένων και σε κονσέρβα προελεύσεως τρίτων χωρών

Μπορεί η Επιτροπή να μας πληροφορήσει ποίος είναι ο όγκος των εισαγωγών μυδιών κατεψυγμένων και σε κονσέρβα προερχομένων από τρίτες χώρες, αναφέροντας αναλυτικά ανά χώρα προέλευσης την ποσότητα που εισέρχεται στο έδαφος της Ευρωπαϊκής Ένωσης;

Κοινή απάντηση του κας Bonino εξ ονόματος της Επιτροπής στις γραπτές ερωτήσεις E-0907/98, E-0908/98, E-0909/98, E-0910/98, E-0911/98, E-0912/98, E-0913/98, E-0914/98 και E-0915/98 (30 Απριλίου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0872/98 υποβολή: John Cushnahan (PPE) προς το Συμβούλιο (31 Μαρτίου 1998)

Θέμα: Παροχή βοήθειας για την αντιμετώπιση του λιμού στη Δυτική Παπούα

Γνωρίζει το Συμβούλιο τις αναφορές οργανώσεων για τα ανθρώπινα δικαιώματα σύμφωνα με τις οποίες ο ινδονησιακός στρατός δεν επέτρεψε στις εκκλησίες της Δυτικής Παπούας (Ιριάν Τζάγια) να προσεγγίσουν για να προσφέρουν βοήθεια στις περιοχές Πουντζάκ Τζάγια και Τζαγουιτζάζ της Δυτικής Παπούας, παρά τον συνεχιζόμενο λιμό;

Γνωρίζει το Συμβούλιο λεπτομερώς την κατάσταση και ποια μέτρα σκοπεύει να λάβει;

Απάντηση (6 Ιουλίου 1998)

Το Συμβούλιο δεν διαθέτει πληροφορίες για το θέμα στο οποίο αναφέρεται ο Αξιότιμος κ. Βουλευτής.

Η Προεδρία θα προτείνει να τεθεί το θέμα αυτό σε προσεχή συνεδρίαση της ομάδας εμπειρογνωμόνων «Ασία/Ωκεανία» να καταβληθεί προσπάθεια προκειμένου να υπάρξει γραμμή δράσης σε στενή επαφή με τους οργανισμούς ανθρωπιστικής βοήθειας που εργάζονται επί τόπου στην Ίριαν Τζάγια.